Osiyo chempionlar ligasida saralash bosqichining pley-off o‘yinlari davom etmoqda. O‘zbekiston terma jamoasi sardori Odil Ahmedov sharafini himoya qiladigan Xitoyning «Shanghay SIPG» klubi o‘z maydonida Tailandning «Suxotai» klubini qabul qildi. Uchrashuv xitoyliklar jamoasining 3:0 hisobidagi g‘alabasi bilan yakunlandi. 34-daqiqada Odil Ahmedov uzatgan pasni jamoaning braziliyalik legioneri Oskar osonlik bilan darvoza to‘riga joyladi. Ikkinchi gol 39-daqiqada Elkesen tomonidan urildi, unga Xalk hammuallif bo‘ldi. Ikkinchi bo‘limda yana bitta gol va hisob 3:0. Bu g‘alaba xitoyliklar jamoasini OChLning guruh bosqichiga olib chiqdi. Endi 7 yildan keyin yana OChLga qaytgan Ahmedov o‘z jamoasi bilan «F» guruhida «Seul» (J.Koreya), «Urava Red» (Yaponiya) va «Vestern Sidney» (Avstraliya) klublariga qarshi o‘yinlarda ishtirok etadi. OChL-2017, saralash pley-off bosqichi  «Shanghay SIPG» (Xitoy) - «Suxotai» (Tailand) – 3:0 (2:0)  Gollar: Oskar (34), Elkesen (39), Toopxundot (58 avtogol).